ᱠᱟᱝᱜᱽᱲᱤ ᱯᱟᱹᱨᱥᱤ

ᱠᱟᱝᱜᱽᱲᱤ (ᱴᱟᱠᱨᱤ: 𑚊𑚭𑚫𑚌𑚪𑚯) ᱫᱚ ᱢᱤᱫ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱠᱚᱸᱭᱮ ᱥᱤᱧᱚᱛ ᱨᱮᱠᱚ ᱨᱚᱲᱼᱟ, ᱢᱩᱬᱩᱛ ᱫᱚ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱭᱟᱜ ᱠᱟᱝᱜᱽᱲᱟ, ᱢᱟᱢᱤᱨᱯᱩᱨ ᱟᱨ ᱩᱱᱟ ᱦᱚᱱᱚᱛ ᱟᱨ ᱯᱟᱧᱡᱟᱵᱽ ᱨᱮᱭᱟᱜ ᱜᱩᱨᱫᱟᱥᱯᱩᱨ ᱟᱨ ᱦᱚᱥᱤᱭᱟᱨᱯᱩᱨ ᱦᱚᱱᱚᱛ ᱠᱚᱨᱮ ᱾  ᱯᱟᱠᱤᱥᱛᱟᱱ ᱨᱮᱭᱟᱜ ᱯᱟᱧᱡᱟᱵᱽ ᱨᱮᱦᱚᱸ ᱟᱫᱚᱢ ᱦᱚᱲ ᱱᱚᱣᱟ ᱯᱟᱹᱨᱥᱤ ᱠᱚ ᱨᱚᱲᱼᱟ ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱠᱟᱝᱜᱽᱲᱟ ᱵᱮᱰᱟ ᱨᱮᱱ ᱦᱚᱲ ᱠᱚ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ ᱾ ᱑᱙᱙᱖ ᱨᱮᱭᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ ᱜᱩᱴ ᱑᱗ ᱞᱟᱠᱷ ᱜᱟᱱ ᱦᱚᱲ ᱱᱚᱣᱟ ᱯᱟᱹᱨᱥᱤ ᱛᱮᱠᱚ ᱨᱚᱲᱼᱮᱫ ᱠᱟᱱᱟ ᱾ ᱒᱐᱑᱑ ᱨᱮᱭᱟᱜ ᱦᱚᱲᱞᱮᱠᱷᱟ ᱨᱮ ᱟᱭᱚ ᱟᱲᱟᱝ ᱞᱮᱠᱟᱛᱮ ᱠᱟᱝᱜᱽᱲᱤ ᱠᱚ ᱚᱞ ᱟᱠᱟᱫ ᱦᱚᱲ ᱠᱚᱣᱟᱜ ᱮᱞᱠᱷᱟ ᱫᱚ ᱑᱑.᱗ ᱞᱟᱠᱷ ᱾ The precise figure is 1,117,342

ᱠᱟᱝᱜᱽᱲᱤ ᱯᱟᱹᱨᱥᱤ ᱢᱮ ᱒᱐᱒᱑ ᱠᱷᱚᱱ ᱱᱤᱛᱟᱜ ᱭᱩ.ᱰᱤ ᱯᱟᱹᱨᱥᱤᱠᱚ ᱨᱮᱭᱟᱜ ᱰᱮᱴᱟᱵᱮᱥ ᱨᱮ ᱢᱮᱱᱟᱜᱼᱟ ᱾ ᱠᱷᱟᱹᱞᱤ ᱜᱮᱞ ᱜᱚᱴᱟᱱ ᱥᱤᱧᱚᱛᱤᱭᱟᱹ ᱯᱟᱹᱨᱥᱤ ᱜᱮ ᱱᱚᱣᱟ ᱰᱮᱴᱟᱵᱮᱥ ᱨᱮ ᱥᱮᱞᱮᱫ ᱢᱮᱱᱟᱜᱼᱟ ᱟᱨ ᱠᱟᱝᱜᱽᱲᱤ ᱚᱱᱟ ᱠᱚ ᱢᱩᱸᱫᱽ ᱨᱮ ᱢᱤᱫ ᱴᱟᱝ ᱯᱟᱹᱨᱥᱤ ᱠᱟᱱᱟ ᱾ ᱜᱩᱜᱚᱞ ᱱᱤᱛ ᱟᱡᱟᱜ ᱡᱤᱵᱳᱨᱰ ᱨᱮ ᱠᱟᱝᱜᱽᱲᱤ ᱚᱞ ᱞᱟᱹᱜᱤᱫ ᱠᱟᱝᱜᱽᱲᱤ ᱡᱤᱵᱳᱨᱰ ᱨᱮ ᱥᱚᱫᱚᱨ ᱟᱠᱟᱫᱟ ᱾

ᱚᱞ ᱛᱚᱦᱚᱨ
ᱠᱟᱝᱜᱽᱲᱤ ᱯᱟᱹᱨᱥᱤ ᱨᱮᱭᱟᱜ ᱟᱹᱫᱤᱢ ᱪᱤᱠᱤ ᱫᱚ ᱴᱟᱠᱨᱤ ᱪᱤᱠᱤ ᱠᱟᱱᱟ, ᱛᱚᱵᱮ ᱱᱤᱛ ᱦᱚᱲ ᱠᱚ ᱠᱟᱝᱜᱽᱲᱤ ᱚᱞ ᱞᱟᱹᱜᱤᱫ ᱫᱮᱵᱽᱱᱟᱜᱽᱨᱤ ᱠᱚ ᱵᱮᱵᱷᱟᱨᱮᱫ ᱠᱟᱱᱟ ᱾ 

ᱦᱟᱞᱚᱛ
ᱱᱚᱣᱟ ᱯᱟᱹᱨᱥᱤ ᱫᱚ ᱱᱮᱼᱦᱚᱲ ᱯᱟᱦᱟᱲᱤ ᱟᱨᱵᱟᱝ ᱦᱤᱢᱟᱪᱚᱞᱤ ᱠᱚ ᱢᱮᱛᱟᱜᱼᱟ ᱾ ᱡᱟᱹᱛᱤ ᱜᱟᱫᱮᱞ ᱥᱮᱪᱮᱫ, ᱥᱟᱬᱮᱥ ᱟᱨ ᱞᱟᱠᱪᱟᱨ ᱜᱟᱶᱛᱟ (ᱭᱩᱱᱮᱥᱠᱳ) ᱞᱮᱠᱟᱛᱮ ᱱᱚᱣᱟ ᱯᱟᱹᱨᱥᱤ ᱫᱚ ᱮᱠᱟᱞ ᱜᱮ ᱟᱫᱚᱜ (definitely endangered) ᱛᱷᱚᱠ ᱨᱮ ᱢᱮᱱᱟᱜᱼᱟ, ᱢᱮᱱᱫᱚ ᱟᱭᱢᱟ ᱠᱟᱝᱜᱽᱲᱤ ᱜᱤᱫᱽᱨᱟᱹ ᱜᱮ ᱟᱨ ᱟᱭᱚ ᱟᱲᱟᱝ ᱞᱮᱠᱟᱛᱮ ᱠᱟᱝᱜᱽᱲᱤ ᱵᱟᱝᱠᱚ ᱥᱮᱬᱟᱭᱮᱫ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Singh, Amitjit.  "The Language Divide in Punjab." Sagar, Volume 4, Number 1, Spring 1997.
 Goldsmith, Parvin. "Scripture in Kangri recordings (mp3s) " 2007.

ᱛᱷᱚᱠ:ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ
ᱛᱷᱚᱠ:ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ
ᱛᱷᱚᱠ:ᱤᱱᱫᱳᱼᱟᱨᱡᱚ ᱯᱟᱹᱨᱥᱤ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱯᱟᱹᱨᱥᱤ
ᱛᱷᱚᱠ:ᱯᱟᱧᱡᱟᱵᱽ ᱨᱮᱱᱟᱜ ᱯᱟᱹᱨᱥᱤ
ᱛᱷᱚᱠ:ᱯᱟᱠᱤᱥᱛᱟᱱ ᱨᱮᱱᱟᱜ ᱯᱟᱹᱨᱥᱤ
ᱛᱷᱚᱠ:ᱫᱮᱵᱽᱱᱟᱜᱽᱨᱤ